
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 124 

27 Ιουλίου 2010 


ΝΟΜΟΣ ΥΠ’ ΑΡΙΘ. 3866 

Κύρωση της από 26 Μαίου 2010 πράξης νομοθετικού 
περιεχομένου «Αναστολή των εργασιών των δικα¬ 
στικών υπηρεσιών του Δικαστικού Μεγάρου Θεσσα¬ 
λονίκης, των προθεσμιών και των πλειστηριασμών» 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και αποκτά ισχύ νόμου από τη δημοσίευσή 
της στην Εφημερίδα της Κυβερνήσεως η από 26.5.2010 
Πράξη Νομοθετικού Περιεχομένου «Αναστολή των ερ¬ 
γασιών των δικαστικών υπηρεσιών του Δικαστικού Με¬ 
γάρου Θεσσαλονίκης, των προθεσμιών και των πλειστη- 
ριασμών» (ΦΕΚ 81 Α), η οποία έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Αναστολή των εργασιών των δικαστικών υπηρεσιών 
του Δικαστικού Μεγάρου Θεσσαλονίκης, των προθεσμι¬ 
ών και των πλειστηριασμών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος, 

2. το γεγονός ότι από την ενεργοποίηση εκρηκτικού 
μηχανισμού την 14η Μαίου 2010 προκλήθηκαν σημαντι¬ 
κές ζημίες στο Δικαστικό Μέγαρο Θεσσαλονίκης και οι 
στεγαζόμενες σε αυτό δικαστικές υπηρεσίες υποχρε¬ 
ώθηκαν να διακόψουν τη λειτουργία τους, 

3. την έκτακτη περίπτωση εξαιρετικά επείγουσας και 
απρόβλεπτης ανάγκης να διασφαλιστεί η σωματική ακεραιό¬ 
τητα των δικαστικών λειτουργών και υπαλλήλων, των δικη¬ 
γόρων και των πολιτών, καθώς επίσης να προστατευθούν 
όσοι πρέπει να επιχειρήσουν εμπρόθεσμα διαδικαστικές 
πράξεις κατά την άσκηση των νόμιμων δικαιωμάτων τους, 

4. το από 18 Μαίου 2010 έγγραφο του Προέδρου της 

Επιτροπής Διοίκησης, Διαχείρισης και Λειτουργίας 

του Δικαστικού Μεγάρου Θεσσαλονίκης, 

5. την από 18 Μαίου 2010 τεχνική έκθεση της Προϊστα- 
μένης της Τεχνικής Διεύθυνσης της εταιρείας με την 
επωνυμία «Θέμις Κατασκευαστική ΑΕ», και 


6. τη σχετική πρόταση του Υπουργικού Συμβουλίου, 
αποφασίζουμε: 

Αρθρο 1 

Αναστέλλονται κατά το χρονικό διάστημα από 14 Μα- 
ΐου έως 4 Ιουνίου του έτους 2010: 

α) Οι εργασίες όλων των δικαστικών υπηρεσιών του 
Δικαστικού Μεγάρου Θεσσαλονίκης. 

β) Οι νόμιμες και δικαστικές προθεσμίες για τη διενέρ¬ 
γεια διαδικαστικών πράξεων και άλλων ενεργειών ενώπιον 
των υπηρεσιών του Εφετείου, της Εισαγγελίας Εφετών, 
του Πρωτοδικείου, της Εισαγγελίας Πρωτοδικών, του Ει¬ 
ρηνοδικείου και του Πταισματοδικείου Θεσσαλονίκης, με 
εξαίρεση: 1) τις ενέργειες για τη χορήγηση προσωρινών 
διαταγών, 2) την εκδίκαση αυτόφωρων πλημμελημάτων και 
3) τη λειτουργία των ανακριτικών τμημάτων. Αναστέλλεται 
επίσης και η παραγραφή των συναφών αξιώσεων. 

γ) Οι κατά τις κείμενες διατάξεις διαδικασίες αναγκα¬ 
στικής εκτέλεσης και η διενέργεια πλειστηριασμών που 
αφορούν ακίνητα τα οποία βρίσκονται στη δικαστική πε¬ 
ριφέρεια του Ειρηνοδικείου Θεσσαλονίκης, καθώς και οι 
προθεσμίες άσκησης ανακοπών και αιτήσεων που αφορούν 
τις διαδικασίες της πιο πάνω αναγκαστικής εκτέλεσης. 

Αρθρο 2 

Η ισχύς της παρούσας, η οποία θα κυρωθεί νομοθετικά 
σύμφωνα με τα οριζόμενα στην παράγραφο 1 του άρ¬ 
θρου 44 του Συντάγματος, αρχίζει στις 14 Μαίου 2010. 

Αθήνα, 26 Μάΐου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 
Ο ΠΡΩΘΥΠΟΥΡΓΟΣ 
ΓΕΩΡΓΙΟΣ Α. ΠΑΠΑΝΔΡΕΟΥ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
ΘΕΟΔΩΡΟΣ ΠΑΓΚΑΛΟΣ, ΙΩΑΝΝΗΣ ΡΑΓΚΟΥΣΗΣ, ΓΕΩΡ¬ 
ΓΙΟΣ ΠΑΠΑΚΩΝΣΤΑΝΤΙΝΟΥ, ΓΕΩΡΓΙΟΣ ΠΑΠΑΝΔΡΕΟΥ, 
ΕΥΑΓΓΕΛΟΣ ΒΕΝΙΖΕΛΟΣ, ΛΟΥΚΙΑ-ΤΑΡΣΙΤΣΑ ΚΑΤΣΕΛΗ, 
ΚΩΝΣΤΑΝΤΙΝΑ ΜΠΙΡΜΠΙΛΗ, ΑΝΝΑ ΔΙΑΜΑΝΤΟΠΟΥΛΟΥ, 
ΔΗΜΗΤΡΙΟΣ ΡΕΠΠΑΣ, ΑΝΔΡΕΑΣ ΛΟΒΕΡΔΟΣ, ΜΑΡΙΑ-ΕΛΙ- 
ΖΑ ΞΕΝΟΓΙΑΝΝΑΚΟΠΟΥΛΟΥ, ΑΙΚΑΤΕΡΙΝΗ ΜΠΑΤΖΕΛΗ, 
ΧΑΡΑΛΑΜΠΟΣ ΚΑΣΤΑΝΙΔΗΣ, ΜΙΧΑΗΛ ΧΡΥΣΟΧΟΪΔΗΣ, 
ΠΑΥΛΟΣ ΓΕΡΟΥΛΑΝΟΣ, ΧΑΡΑΛΑΜΠΟΣ ΠΑΜΠΟΥΚΗΣ, 
ΔΗΜΗΤΡΙΟΣ ΔΡΟΥΤΣΑΣ, ΠΑΝΑΓΙΩΤΗΣ ΜΠΕΓΛΙΤΗΣ» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο δεύτερο 

Εξαιρούμενης της διενέργειας πλειστηριασμών σε 
ακίνητα που βρίσκονται στη δικαστική περιφέρεια του 
Ειρηνοδικείου Θεσσαλονίκης, οι λοιπές διαδικαστικές 
πράξεις αναγκαστικής εκτέλεσης δεν πάσχουν ακυρό¬ 
τητας από μόνο το γεγονός ότι έλαβαν χώρα κατά το 
χρονικό διάστημα από 14 Μάΐου έως 4 Ιουνίου 2010. 


Άρθρο τρίτο 

Η προθεσμία του άρθρου 44 του ν. 3763/2009 (ΦΕΚ 
80 Α') για τη σύνταξη με αυτοσύμβαση οριστικών συμ¬ 
βολαίων μεταβίβασης ακινήτων, εντός των ορίων της 
δικαστικής περιφέρειας του Πρωτοδικείου Θεσσαλο¬ 
νίκης παρατείνεται από τότε που έληξε έως τη 15η 
Σεπτεμβρίου 2010. 


Άρθρο τέταρτο 

Η ισχύς της παρόντος αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 23 Ιουλίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΟΙΚΟΝΟΜΙΚΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Γ. ΠΑΠΑΚΩΝΣΤΑΝΤΙΝΟΥ X. ΚΑΣΤΑΝΙΔΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 26 Ιουλίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

